ओकलैंड शहर
ट्रिनी कहाँ है? मरना मत, हरामख़ोर।
ट्रिनी कहाँ है? कहाँ है वह?
मेरी बच्ची कहाँ है?
तुम ठीक हो? तुम ठीक हो?
ट्रिनी तक पहुँचने के लिए ट्रे हमारा सबसे अहम ज़रिया था, पॉप।
तो, नहीं। मैं इस समय बिल्कुल ठीक नहीं हूँ।
हो सकता है वह हमारा सबसे अहम ज़रिया हो, मगर वह हमारा इकलौता ज़रिया नहीं था।
देखो…
ईवा और मुझे लगता है कि एंड्रयू फ़िनी एक देह व्यापारी है
और ट्रिनी के ग़ायब होने के पीछे उसका हाथ है।
मेयर उम्मीदवार एंड्रयू फ़िनी?
क्या बात कर रही हो तुम? तुम्हें लगता है उसने ट्रिनी को ग़ायब कराया है?
हाँ, एक तरह से।
तुम्हें गिल्डेड कैरट की चेनें याद हैं?
हाँ, जो उस औरत ने ख़रीदी थीं। अलीशा रॉड्रीगेज़। वह अभियान प्रबंधक।
-हाँ। उसने वे उसके कहने पर ख़रीदी थीं। -हाँ।
तो, उसने क्या कहा?
अगर वह इसमें शामिल है, उसे पता नहीं चलना चाहिए हमें उस पर शक है।
-पॉपी… -इससे और ज़्यादा…
इससे ट्रिनी के ऊपर ख़तरा और बढ़ जाएगा।
-हम यह जानने के बाद चुप नहीं बैठ सकते। -तो उसकी छानबीन करने में हमारी मदद करो।
मार्कस, तुम वे चीज़ें देख लेते हो जो दूसरे लोग नहीं देख पाते।
ठीक है, मैं…
मैं अपने कुछ आदमियों की मदद से इसकी छानबीन करता हूँ।
-सिफ़ारिशें, बंद किए हुए मुक़दमे। -हाँ।
ऐसा कुछ भी जो देह व्यापार से जुड़ता हुआ नज़र आए।
मैं रिकॉर्डिंग स्टूडियो के आसपास जाँच जारी रखूँगी।
किसी ने कुछ तो देखा होगा।
ठीक है। तो, बस मुझे ख़बर करती रहना।
हे।
-तुम्हें शराब से छुटकारे वाली मीटिंग में फिर तो नहीं जाना? -नहीं। मैं बस चाहता हूँ यह बुरा सपना ख़त्म हो।
मैं तुमसे बाद में बात करता हूँ।
सच की खोज
मैंने अपने डैड और कैपस्टोन्स से
कुछ उन कलाकारों को ढूँढने के लिए मदद माँगी है
जो स्टूडियो से निकले हैं।
स्थानीय लड़के जो ट्रे को जानते हों।
मैं ज़्यादा उम्मीद नहीं रखना चाहती। लेकिन उस स्टूडियो का क्या?
रोशेल याद है?
किराए के पट्टे पर उसका नाम है।
मैं दोबारा ओकलैंड पुलिस विभाग जा रही हूँ। उससे दोबारा बात करने की कोशिश करूँगी।
और फिर यह निशान है।
यह उससे मिलता है जो हमें ड्रेया के मोटल के कमरे से मिला था।
वाह।
इस तस्वीर में मैं तुम्हें कभी नहीं पहचान पाती।
यह फ़िनी का टैटू है। उसका ख़ास निशान।
ऐसा निशान जो वह अपनी सबसे ख़ूबसूरत लड़कियों को ही देता था
जिन्हें वह अमीर ग्राहकों के पास भेजता था।
रुको। क्या इसीलिए ट्रे कैसल ट्रैक्स में था?
फ़िनी के लोगों के पास भेजने से पहले ट्रिनी पर यह टैटू बनाने के लिए?
काश यह सच ना हो।
रुको।
ड्रेया के शरीर पर तो कोई टैटू नहीं था।
तो, उसके कमरे में सूई क्यों थी?
हो सकता है ट्रे ने उस पर निशान बनाने की कोशिश की हो और वह पीछे छूट गई हो?
ऐसा हो सकता है कि वह जान गई थी आगे क्या होने वाला है, इसलिए वह लड़ी, और ट्रे ने उसे मार डाला?
अगर मुझे पता होता कि टैटू बनाने का मतलब क्या है,
तो हाँ, मैं भी जी-जान से लड़ती।
ये ग्राहक, इस सबके पीछे इनकी दौलत है।
इसी की वजह से ये हर चीज़ पर अपना हक़ समझते हैं, ज़ुल्म करते हैं।
हाँ, फ़िनी ने भी कभी परवाह नहीं की।
वह मुझे तुरंत दूसरी जगह भेज दिया करता था।
मैं रुककर नहा भी नहीं पाती थी।
फ़िक्र मत करो। हम उसे नहीं छोड़ेंगे।
मैं अलीशा से मिलने के बारे में सोच रही हूँ।
बस यह पता लगाने के लिए कि फ़िनी के क़रीबी दोस्त और पार्टनर कौन हैं।
बस सावधान रहना।
-हम अभी नहीं जानते कि वह भरोसे लायक़ है या नहीं। -मैं संभाल लूँगी।
लोगों का भरोसा जीत लेना मेरा ख़ास हुनर है।
-हे, रीना, देखो। मैं… -मैंने ट्रिनी के फ़ॉलोअर्स को मैसेज किए थे।
टिकटॉक, स्नैपचैट… क्वेस्टर।
कुछ नहीं मिला।
-मैं मदद कर सकता हूँ। -मैं कर लूँगी।
एंड्रयू फ़िनी ओकलैंड के मेयर उम्मीदवार
मुझे आपके बच्चों की फ़िक्र है
हे, फ्रैंकी। एंड्रयू फ़िनी के बारे में क्या पता चला?
हाँ। उसके अतीत के बारे में जितना पता लगा सको, लगाओ यार।
और जल्दी से जल्दी।
मुझे यह कहते हुए गर्व हो रहा है कि "बे ऑफ़ द बल्ब्स कम्युनिटी गार्डन"
अपनी शुरुआत के बाद से काफ़ी फला-फूला है।
समय के साथ और अच्छी देखभाल के ज़रिए,
जो बीज हमने बोए थे, वे एक बड़े और जीवंत बाग़ में बदल गए हैं।
और इसीलिए यह बदलाव एक उम्दा प्रतीक है…
कम से कम यह अपने हिस्से की कार्बन तो कम कर रहा है।
तुम यहाँ क्या कर रही हो?
ठीक है, शुरू करते हैं।
मुझे तुमसे बात करनी है, अलीशा। क्या हम…
हाँ।
मामला क्या है?
मुझे शक है एंड्रयू फ़िनी और उसके साथी
कुछ बहुत ग़ैर-क़ानूनी काम कर रहे हैं।
और मैं नहीं चाहती, तुम या कोई और इसमें फँसे।
ग़ैर-क़ानूनी? क्या तुम फिर से उन्हीं चेनों की बात कर रही हो?
एक तरह से, हाँ। यह समझाना मुश्किल है।
देखो, एंड्रयू बहुत दयालु, मेहनती और ईमानदार व्यक्ति है।
मुझे तुम्हें कुछ बताना है।
लेकिन अगर मैंने तुम्हें बताया, तो हो सकता है मैं तुम्हें खो दूँ। और मैं यह नहीं चाहती।
हे। मैं भी ऐसा नहीं चाहती हूँ।
ईवा, तुम मुझे कुछ भी बता सकती हो।
एंड्रयू फ़िनी ने मुझसे वेश्यावृत्ति करवाई थी, जब मैं पंद्रह साल की थी।
क्या?
मैं… यह सच नहीं हो सकता।
मैं झूठ क्यों बोलूँगी? मतलब, सोचकर देखो।
क्या क्यूबन लिंक चेनें दान देने वालों के लिए उपहार के रूप में थोड़ी अजीब नहीं हैं?
मुझे नहीं पता। शायद हाँ।
मैंने सोचा लोग उन्हें अपने बच्चों को दे देते होंगे।
वे उन्हें दलालों को दे रहे थे। उन दलालों को जो जवान लड़कियाँ को फुसलाकर उन तक पहुँचाते हैं।
यक़ीन नहीं होता।
और अगर वह तुम्हें इस तरह जानता था, तो उसने तुम्हारे आसपास रहने का जोखिम क्यों उठाया?
शायद वह मुझे पहचानता ही नहीं है, या मैं उसे याद नहीं हूँ।
और यह लगभग तीस साल पहले की बात है। मैं उस वक़्त एक बच्ची थी।
ओह, भगवान। मुझसे यह सहन नहीं हो रहा है।
जान, कोई बात नहीं। कोई बात नहीं।
सब ठीक हो जाएगा।
क्या तुमने इसीलिए मुझसे पहचान बढ़ाई…
क्योंकि तुम जानती थीं कि मैं एंड्रयू के लिए काम करती हूँ?
बस शुरुआत में।
लेकिन फिर मैंने तुम्हें जाना और सब कुछ बदल गया।
और इसीलिए मैं अब तुम पर भरोसा करके तुम्हें यह सब बता रही हूँ।
प्लीज़।
यह जानते हुए कि उसने तुम्हारे साथ क्या किया, मैं उसके लिए काम नहीं कर सकती। मैं इस्तीफ़ा दे दूँगी।
नहीं।
मैं और पॉपी स्कोविल, उसके ख़िलाफ़ एक मुक़दमा तैयार कर रहे हैं।
लेकिन हमें किसी अंदर के आदमी की ज़रूरत है।
अगर तुम रुकोगी, तुम हमारी मदद कर सकती हो।
मुझे क्या करना होगा?
संपत्ति के काग़ज़ात, फ़ोन के रिकार्ड्स,
दान देने वालों की सूचियाँ, उसका दिन का कार्यक्रम।
कुछ भी जो तुम हमें दे सको।
फ़िनी नाबालिग लड़कियों को…
कहीं भेज रहा है।
और हमें पता लगाना होगा कहाँ।
ठीक है। ठीक है, बस मुझे कुछ घंटे दो।
शुक्रिया, जान। शुक्रिया।
यह दिखावा करना बहुत अजीब होगा कि सब कुछ सामान्य है।
नहीं, जान।
इतना मुश्किल नहीं है। मैं ऐसा सालों से कर रही हूँ।
धत्त तेरे की।
-हे। अलीशा हमारा साथ देने के लिए राज़ी हुई? -हाँ, हो गई। लेकिन यहाँ एक समस्या हो गई है।
अभी-अभी मार्कस यहाँ पहुँचा है। लगता है वह फ़िनी से झगड़ा करने वाला है।
तुम्हें ऐसा नहीं होने देना है।
फ़िनी घबराकर ट्रिनी को कहीं ऐसी जगह ना छुपा दे कि हम उसे ढूँढ ही ना पाएँ ।
-मार्कस तगड़ा आदमी है, मैं उसे कैसे रोकूँगी? -तुम्हें उसे रोकना होगा।
हे, हे, हे। वहाँ मत जाओ।
नहीं। नहीं, मैं इंतज़ार नहीं कर सकता। मुझे उससे अभी बात करनी है।
क्यों? तुम्हें लगता है वह तुम्हें सब कुछ बता देगा?
देखो, मैं जानती हूँ। मैं समझती हूँ।
तुम कुछ करना चाहते हो।
हाँ, मैं अपनी बेटी को ढूँढना चाहता हूँ।
मुझे भी लगता है कि फ़िनी अपराधी है, लेकिन हमें यह साबित करना पड़ेगा कि इसमें इसका हाथ है।
तुम्हें उसे गिरफ़्तार करवाने की इतनी क्या पड़ी है?
क्योंकि मुझे लगता है वही ड्रेया के क़त्ल और ट्रिनी के अपहरण के लिए ज़िम्मेदार है।
यह काफ़ी नहीं है?
मुझे उसका दिन का कार्यक्रम मिलने वाला है।
हमें उसे सावधान नहीं करना चाहिए,
तो या तो हम कुछ न करें या हम यहाँ से चले जाएँ।
हे।
यहाँ अंदर आकर मुझसे बात करने की कृपा की जा रही है। आज तो मेरा दिन अच्छा जाने वाला है।
मेरा आज का दिन तो पक्का अच्छा नहीं है।
इधर तुम्हारा दोस्त कह रहा है उसे डेटाबेस में रोशेल का नाम नहीं मिल रहा है।
रिकॉर्ड खोजें रोशेल जॉनसन
रिहा कर दिया गया
उसे रिहा कर दिया गया है।
-क्या? -सारे आरोपों से बरी।
नहीं, ऐसा नहीं हो सकता।
ड्रेया का केस बंद हो चुका है। ट्रे ने उसे मारा है। मैं शरीज़ से भी बात कर चुका हूँ।
बात तो मैंने भी की है। लेकिन इससे रोशेल को ऐसे कैसे छोड़ा जा सकता है?
उसने पुलिस से झूठ बोला था। उसके पास ड्रेया का हार मिला था।
उसने लड़कियों को काम पर भी रखा था। उसे जेल में रखने की कोई वजह नहीं थी?
यही है ओकलैंड पुलिस की धारा 463, जो मुझे पसंद नहीं है।
उन स्वचालित टॉयलेट के बिल्कुल पीछे जो बड़ी जल्दी पानी छोड़ देते हैं।
तुम्हारा यह वाला चेहरा।
किसकी शामत आई है? किसी को फ़ोन करके सावधान करूँ?
मुझे शक है तुम्हारे पास धंधा करवाने वाले सभी लोगों को फ़ोन करने का समय होगा।
एम्स।
रोशेल को लेकर कुछ उल्टा-सीधा मत करना।
मैंने तुम्हारे लिए विक्टर इगनस के केबिन की तलाशी लेने का वारंट ले लिया है।
यह इतनी जल्दी कैसे मिल गया?
-तुम्हीं बताओ। -एमिली मिल्स।
उम्मीद है, उस केबिन में ऐसा कुछ मिले जिससे
यह पता चले विक्टर ने पीटर से अपने सम्बन्ध के बारे में झूठ क्यों बोला।
भाड़ में जाए वह सब। इस केस को बंद करो। मुझे मेरे बच्चों की याद आती है।
हाँ, वह तो मुझे भी आती है।
-तुम्हारी मदद के लिए शुक्रिया, गैरी। -लानत है।
सौ-सौ की शर्त लगा लो इसने अपनी ज़िन्दगी में पहली बार झाड़ू उठाई होगी।
याफ़ेट एरिट्रिया की विषम परिस्थितियों से भागकर आए थे
और उन्होंने यहाँ ओकलैंड में एक नई ज़िन्दगी की शुरुआत की थी।
उन्होंने बहुत मेहनत से इस जगह को बनाया।
अब अप्रवासियों का भी समर्थन कर रहा है? सबको बेवक़ूफ़ समझता है।
…बदमाशों ने इनकी दुकान पर हमला किया।
तोड़-फोड़ और लूट की वारदातों का एक और भयावह उदाहरण
जिनसे खाड़ी का इलाक़ा परेशान है।
जब मैं नगर परिषद का सदस्य था,
मैंने पुलिस प्रमुख के साथ मज़बूती से काम किया।
और मैं आज फिर उनसे वही अपराध रोधी उपक्रमों को शुरू करने की गुज़ारिश कर रहा हूँ
जिनसे ओकलैंड पुलिस को अतीत में बहुत सफलता मिली।
हाँ, "सफलता" मेरी जूती से।
तब मैं ओकलैंड पुलिस में ही था।
उसमें बस मज़े के लिए अश्वेत लोगों को परेशान किया जाता था।
मैंने कभी पूछा नहीं। जो भी हो रहा है, उसे तुम और ज़रीना कैसे संभाल रहे हो?
अभी तो, पता नहीं कुछ संभल भी रहा है या नहीं।
हमारा अतीत भी बहुत उलझा हुआ है।
यह अतीत वाली बात मैं समझ सकती हूँ।
शुक्रिया, गैरी। आज यहाँ मदद करने के लिए शुक्रिया।
ओह, अलीशा, बढ़िया। शुक्रिया।
यह अलीशा है। यह याफ़ेट है।
मार्कस, देखो। वह डिब्बा।
आप अलीशा के संपर्क में रहना। शुक्रिया।
-तुम्हें क्या लगता है? और चेनें? -शायद। देखते हैं।
यह इसके बाद जहाँ रुकेगा, उस जगह का नाम नहीं लिखा है। बस "निजी समय" लिखा हुआ है।
ठीक है फिर।
चलकर एंड्रयू फ़िनी के साथ थोड़ा निजी समय बिताते हैं।
मैंने कैपस्टोन्स से ट्रिनी के बारे में सुना।
-जो भी हो रहा है मुझे उसका दुःख है। -शुक्रिया।
जब ड्रेया लापता हुई थी, पता नहीं तुमने ख़ुद को कैसे सम्भाला।
और मुझे माफ़ कर देना मैं तुमसे खाने पर नहीं मिल पाई।
मैं रुकना चाहती थी, लेकिन फिर मुझे अस्पताल में कुछ ज़रूरी काम आ गया, और…
प्लीज़। कोई बात नहीं।
मैं क्या मदद कर सकती हूँ?
जब तुम आराम करो, तुम्हारे फ़ोन उठाकर उनका जवाब देना है?
घर का सामान लाना है? जो तुम कहो।
दरअसल,
मैं ट्रिनी के सोशल मीडिया अकाउंट देख रही थी और उसके फ़ॉलोअर्स को मैसेज कर रही थी।
वाह। यह तो लम्बी सूची है।
मुझे जो भी संदिग्ध लगा, मैंने उसका नाम लिख लिया और हो सकता है तुम इनमें से किसी को जानती हों
और हम एम्स की मदद ले सकते हैं।
यह देखने में कि उनका कोई रिकॉर्ड तो नहीं रहा।
मुझे मदद करके ख़ुशी होगी।
शुक्रिया।
मैं बस… मुझे नहीं पता और क्या करूँ।
कैपस्टोन्स कुछ न कुछ पता लगा लेंगे।
मुझे यक़ीन है।
ओकलैंड कैपस्टोन्स
कैसल ट्रैक्स में क्या चल रहा है, वावा?
ट्रे के साथ और कौन काम कर रहा है?
क़सम से मुझे कुछ नहीं पता!
लड़के।
क्या कर रहे हो, यार!
श्रीव, ओकलैंड पुलिस कैपस्टोन्स को गिरफ़्तार कर रही है।
नहीं।
चलो यहाँ से।
ट्रे मुझे रेजिंग वॉटर्स में डिपिंग डॉट्स खिलाने ले जाने वाला था।
शायद हमें उसके लिए स्मृति सभा जैसा कुछ करना चाहिए।
-बढ़िया सोचा। -मुँह बंद रखो अपना।
तुम्हारा काम पैसे कमाना है, और मेरे पीछे तुम सब बहुत ढीली पड़ गई हो।
-लेकिन ट्रे अभी-अभी मरा है। -कमीनी, मैं ट्रे नहीं हूँ।
बल्कि मैं तुम्हें और ज़्यादा ग्राहकों के पास भेजने वाली हूँ।
काम में लगोगी तो फ़ालतू की शिकायतें नहीं करोगी।
रोशेल, रोशेल, रोशेल।
इन प्यारी, जवान लड़कियों पर तुम्हें रौब जमाते हुए देखकर ताज्जुब हो रहा है।
मैंने एक अफ़वाह सुनी कि बाज़ार में दलालों की एक नई चहेती आ गई है।
मिमी?
वह ट्रे की दूसरी प्रेमिका थी, है ना?
मिमी?
वह बेवक़ूफ़ गोरी वेश्या अपना ख़याल तो रख नहीं पाती।
तुम कुछ भी बोल रही हो।
अगर अभी भी सबसे चहेती तुम हो, तो तुम्हारा अपना कोई कमरा क्यों नहीं है?
सबको पता है तुम्हारे पास अब सिर्फ़ एक बंक बेड है।
तुम में से कौन कमीनी काम पर ऐसा झूठ फैला रही है, हँ?
क्या, तुम्हें क्लेयरमॉन्ट हिल्स की सेक्स पार्टी में भिजवा दूँ?
सनशाइन के जैसा हश्र होगा, जब उन हरामियों में से कोई तुम्हें धंधा करवाने तजाकिस्तान ले जाएगा।
हे, हे, हे।
यह मैंने कहा है।
मैंने ही ऐसी अफ़वाहें उड़ाई हैं।
तुम मेरे साथ खेल खेलोगी तो मैं तुम्हारे साथ खेल खेलूँगी।
सावधान रहना।
देखो, यह समय की बर्बादी है।
वह दिन-दहाड़े थोड़े ही लड़कियों से वेश्यावृत्ति करवाएगा।
मुझे जाकर उससे बात करनी चाहिए।
नहीं, मार्कस। तुम जानते हो हम ऐसा नहीं कर सकते हैं।
-हाय। माफ़ करना मुझे देर हो गई। -हे, जान।
यह क्या किया तुमने?
यह क्या… यह क्या मज़ाक़ चल रहा है?
-जन्मदिन मुबारक हो, जान। -ओह, जान।
हम इस आदमी का पीछा इसलिए कर रहे थे कि इसे अपनी पत्नी पर प्यार लुटाते हुए देखें?
-नहीं, यह दिखावा कर रहा है। नहीं। -रहने दो, यार।
इसके जैसे आदमी,
इन्हें दूसरों को यक़ीन दिलाना होता है कि ये सच्चे और ईमानदार नागरिक हैं।
अपने परिवारों को भी।
मेरे पास इस सबके लिए वक़्त नहीं है। मैं जा रहा हूँ।
कहाँ जा रहे हो तुम?
मैं वह काम नहीं कर सकता जिसका कोई फ़ायदा नहीं।
ठीक है। मैं अकेली ही इस पर नज़र रखती हूँ।
तुम आख़िर यह सब क्यों कर रही हो? नहीं, बताओ मुझे।
कोई प्रिंसिपल अपनी विद्यार्थी की इतनी फ़िक्र नहीं करता।
और तुम इसके इतना पीछे क्यों पड़ी हुई हो?
मुझे माफ़ कर दो। मैं अपने परिवार के पास घर जा रहा हूँ।
-देखो मैं तुम्हारे लिए क्या लाया हूँ। -ओह, जान। मैं यही चाहती थी।
क्वेस्टर - ट्रिनी किलेब्र्यू
फ़ॉलोअर्स
-यह लो। -शुक्रिया।
यह देखना।
मैंने ध्यान नहीं दिया ड्रेया ट्रिनी को फ़ॉलो करती थी।
मैंने भी ध्यान नहीं दिया। यह उसी का हैंडल है, हँ?
कितना कुछ था जो मैं उसके बारे में नहीं जानती थी।
मुझे माफ़ कर दो। जानती हूँ ड्रेया का केस बंद हो चुका है, पर मुझे तुमसे यह करने के लिए नहीं कहना चाहिए था…
नहीं। नहीं, मदद करके अच्छा महसूस होता है।
सब मुझसे कहते रहते हैं ड्रेया के क़ातिल की मौत से मुझे कितना सुकून मिला होगा,
लेकिन मुझे सिर्फ़ दुःख होता है।
मैं यह सोचकर घबरा जाती हूँ कि ट्रिनी तक पहुँचाने वाला इकलौता सुराग़ भी नहीं रहा।
फिर मुझे यह सोचकर घबराहट होती है कि इस वक़्त उसके साथ क्या हो रहा होगा।
जब मुझे ग़ुस्सा नहीं आ रहा होता, तब मैं रोने लगती हूँ।
पता नहीं तुमने ड्रेया के लापता होने के नौ महीने आख़िर कैसे गुज़ारे।
कई बार मैं दोबारा नशा करने के बहुत क़रीब थी।
लेकिन मैंने ख़ुद को याद दिलाया कि मेरी छोटी बच्ची वापस घर आने के लिए मुझ पर,
और सिर्फ़ मुझ पर निर्भर थी।
मतलब, मैंने सब कुछ ख़ुद किया।
फ़ोन किए, पर्चे बनाए, घर-घर जाकर उन्हें बाँटा।
यह सब तुमने अकेले किया?
मेरे नशे की लत के दिनों में मैं लगभग सबसे दूर हो चुकी थी।
लेकिन सब कुछ बदल गया जब मार्कस साथ आया।
मतलब, तुम सोच नहीं सकतीं यह जानकर कितनी हिम्मत मिलती है कि कोई और भी तुम्हारी परवाह करता है।
और उसके साथ इस समय जो कुछ हो रहा है, उसके बावजूद वह अभी भी मुझसे मीटिंग में चलने के लिए पूछता है।
तुम्हें बहुत अच्छा पति मिला है।
फ़िनी फ़ोर्ट नॉक्स को हैलो कहो।
दान देने वाले, मेल भेजे जाने वालों के नाम, कैलेंडर।
-अलीशा ने जो कहा था, कर दिया। -बहुत अच्छा।
मुझे रोशेल मिल गई। उसने क्लेयरमॉन्ट हिल्स में किसी सेक्स पार्टी…
दान देने वालों के नंबर
…का ज़िक्र किया था। कुछ याद आता है?
मेरे सामने तो ऐसा कुछ नहीं होता था।
रिकन्सिडर्ड।
हैलो, मुझे शैम्पेन चाहिए, दस बोतलें।
तुम्हें पता है एक दिन में मुझे ऐसे कितने फ़ोन आते हैं? तुम सबसे ज़्यादा बोरिंग हो।
भेज भी दो। मुझे ओक क्रीक की शराब पसंद है, और टी को भी।
ऑब्रे? ऑब्रे, मैं पॉपी बोल रही हूँ।
हाँ।
ट्रिनी ठीक है? तुम सुरक्षित हो?
यह पार्टी क़ाबू से बाहर हो रही है।
तुमने उनकी शैम्पेन नहीं भेजी तो लोग चले जाएँगे।
-कहाँ हो तुम? -मुझे पक्का नहीं पता।
मुझे कुछ तो बताओ, बच्चे। जिस जगह तुम हो, उसके बारे में कुछ भी।
हाँ। पहाड़ी पर एक बहुत बड़ा सा घर। दूर से ही दिखाई दे जाता है।
कोने पर है। मुख्य द्वार से बिल्कुल सीधे आना।
-छोटे गोल्फ़ के मैदान से हटना मत। -हरे मैदान से?
हाँ, बिल्कुल ठीक। और…
ऑब्रे?
-नहीं! -ठीक है।
पहाड़ी पर बँगले। मॉन्टक्लेयर हो सकता है, पीडमॉन्ट हो सकता है…
क्लेयरमॉन्ट हिल्स, जहाँ रोशेल ने कहा था सेक्स पार्टी होगी।
रॉजर एरन्स।
क्लेयरमॉन्ट हिल्स में रहता है। फ़िनी के अभियान को तीन लाख डॉलर दान दिए।
हरा मैदान।
मेरा अंदाज़ा है तुम इसे पहचानते हो।
नहीं? मैं तुम्हारी मदद कर देता हूँ।
हमें तुम्हारे केबिन की तलाशी का वारंट मिल गया था।
हमें उसके अंदर यह और इस जैसी दर्जनों मिली हैं।
क्या मुझ पर कोई आरोप लगाया जा रहा है?
धत्त तेरे की।
हाँ, सैन क्वेंटिन के क़ैदियों को तुम बहुत पसंद आओगे।
आपराधिक ड्रग्स और अपहरण।
-क्या बात है, विक्टर। -यह मेरा नहीं है।
तुमने मुझसे पीटर रेनॉल्ड्स के बारे में झूठ बोला।
-इस बारे में भी झूठ बोलना चाहते हो? -मैं झूठ नहीं बोल रहा हूँ।
विक्टर, मैं थक चुका हूँ। बहुत ज़्यादा थक चुका हूँ।
और मैं पुलिस को आने वाली झूठी कॉल्स से थक चुका हूँ।
मैं कई जगह ध्यान लगाने से थक चुका हूँ।
मैं अपने बेटे को याद कर-करके थक चुका हूँ और मैं इस शहर से लड़कियों के ग़ायब होने से थक चुका हूँ।
-एमिली मिल्स कहाँ है? -मुझे नहीं पता।
नहीं! क़सम से!
हाँ, मैंने झूठ बोला। मैंने झूठ बोला, लेकिन सिर्फ़ पीटर के बारे में।
ठीक है? मैं दिखाता हूँ मैं अब नशा नहीं करता।
हम दोनों साथ में ड्रग्स लेते हैं और उसे एक मदद चाहिए थी,
और मैं बस…
उसने मुझे एक ड्रग्स बेचने वाले से मिलवाया। बहुत थोड़ी सी ड्रग्स, मुफ़्त में।
-कैसी मदद? -बैंक से जुड़ी।
कोडिंग करने से पहले मैं एकाउंटिंग का काम करता था
और उसे दूसरे देशों में कुछ खाते बनवाने थे, जिनमें कुछ मुश्किलें आ रही थीं।
-द केमंस, सीधा कहूँ तो। -यह तो ग़ैर-क़ानूनी लग रहा है, विक्टर।
यह एकदम वैध है! ज़्यादातर, मेरे हिसाब से।
खातों के नंबर। क्रम सूचना। बैंकों के नाम। सब कुछ। अभी।
इसे रखो।
हे।
शायद हमें ट्रिनी और ऑब्रे का पता चल गया है।
क्या बात कर रही हो। कहाँ? कैसे?
क्लेयरमॉन्ट हिल्स लेकिन उसे वहाँ से कहीं और ले जाया जा सकता है।
मुमकिन है देश से बाहर।
ठीक है। तुम्हारे पास जो भी जानकारी है, मुझे भेजो। मैं वारंट निकलवाता हूँ।
भेजती हूँ, लेकिन सुनो, ध्यान से।
जो लोग शायद उससे धंधा करवा रहे हैं, वे बहुत पहुँच वाले और ताक़तवर हैं।
मतलब राजनीतिक रूप से, आर्थिक रूप से?
सभी तरह से।
इसमें एंड्रयू फ़िनी का हाथ हो सकता है।
तुम मेरे साथ मज़ाक़ कर रही हो?
काश मैं कर रही होती।
ठीक है। मैं अपने पहचान के जज को फ़ोन करता हूँ।
अंदर जाने वाली टीम को भी मैं ख़ुद चुनूँगा।
द नॉक
हे, बच्चे।
-सब ठीक है? -डैडी।
क्या हुआ है?
हमें शायद ट्रिनी और ऑब्रे मिल गए हैं, क्लेयरमॉन्ट हिल्स में।
अगर मैं आपको पता भेजती हूँ, तो क्या मोटरसाइकिल क्लब वहाँ पहुँच सकता है?
बेशक।
लेकिन उसमें सिर्फ़ मैं, ट्रूप और लीओ होंगे।
लेकिन क्यों?
ओकलैंड पुलिस मेरे आदमियों को गिरफ़्तार कर रही है।
सत्रह, अठारह लोगों को बेकार के आरोपों में गिरफ़्तार कर लिया।
यह तो लगभग पूरा दल ही हो गया।
यह शायद फ़िनी की करतूत है।
ठीक है, रु… सुनिए, एम्स वारंट लाने वाला है, तो अंदर मत जाना। प्लीज़।
आपको सिर्फ़ नज़र रखने के लिए बुला रही हूँ।
तुम्हारा मन क्या कहता है?
कि काश उसके पास आँखें होतीं।
फिर मेरी आँखें तुम्हारी आँखें हैं। मैं पहुँच जाऊँगा।
प्यार, डैडी।
हे, मैं तुम्हारे लिए थोड़ी चाय लेकर आऊँ?
-तुम्हारी पीठ की हल्के से मालिश कर दूँ? -इधर आओ।
-क्या बात है! -हाँ।
बच्चा तो हिल-डुल रहा है।
हाँ, पिछले एक घंटे से।
-भगवान। -वाह।
मुझे याद है जब ट्रिनी होने वाली थी, यह सब मुझे कैसे डरा दिया करता था।
पेट का बढ़ना, उसमें हलचल होना,
ऐसा लगता था जैसे अंदर कोई एलियन हो। भगवान।
और अब?
अब यह ज़िन्दगी जैसा लगता है।
और मैं इसकी वजह से ख़ुश हूँ।
मैं बहुत सी चीज़ों की वजह से ख़ुश हूँ।
मुझे तुमसे प्यार है। हमेशा रहा।
मैं भी तुमसे प्यार करता हूँ।
और हमारे बीच सब ठीक होगा।
धत्त।
रुको, रुको। तुमने तो कहा था यह जज तुम्हारा दोस्त है।
मुझे माफ़ कर दो, पॉपी।
वह वारंट पर दस्तख़त नहीं कर रहा है। कह रहा है सबूत काफ़ी नहीं हैं।
हमारे पास सिर्फ़ एक बच्चे के पार्टी में होने की जानकारी है।
मैं कोशिश करता रहूँगा। तुम कुछ जल्दबाज़ी मत करना।
बस थोड़ा इंतज़ार करो।
देखो, उस सेक्स पार्टी से कुछ लड़कियों को बेचकर देश से बाहर भेजा जा सकता है।
-अगर हम अभी ट्रिनी तक नहीं पहुँचे… -जानती हूँ।
एम्स जो कुछ कर सकता है, कर रहा है, और मैं अपने पिता से अंदर जाने के लिए नहीं कह सकती।
अगर यह एमिली मिल्स का मामला होता, तो ओकलैंड पुलिस,
एफ़बीआई और सील टीम सिक्स के साथ अब तक वहाँ पहुँच भी चुकी होती।
अगर एमिली मिल्स वहाँ हो तो?
या सबको यह लगे वह वहाँ है।
ओकलैंड पुलिस से उस सेक्स पार्टी में, यह यक़ीन दिलवाकर रेड पड़वाना कि एमिली मिल्स वहाँ है?
बस दिमाग़ में आया।
तुम लाइव प्रसारण कर सकती हो।
हमारे पास और क्या रास्ता है, पॉपी?
तुम्हारे बूढ़े पिता और दो बाइक चलाने वाले?
तब तक तो आधे ग्राहक मालदीव के लिए निकल जाएँगे।
मान भी जाओ। एक अच्छी वजह बताओ ऐसा ना करने की।
रेजिनल्ड हेनी।
कौन?
"मरक्यूरी न्यूज़" में मेरे पहले सम्पादक।
उनकी आवाज़ आज भी मेरे ज़ेहन में गूँजती है।
"तुम्हारे पास सिर्फ़ सच का साथ है, पॉपी। उसे मत खोना।"
लेकिन तुम्हारे पास सिर्फ़ सच नहीं है!
पॉपी, तुम्हारे पास सोचने की क्षमता है। तुम्हारे पास करुणा है।
तुम्हारे पास यह समझने का विवेक है कि कभी-कभी हमें सच्चाई का रास्ता छोड़ना पड़ता है।
यह मेरा पूरा करियर बर्बाद कर सकता है!
मेरी दोस्तियाँ, मेरी शादी, सब कुछ मेरे पॉडकास्ट की वजह से बर्बाद हो गईं।
अगर फ़िनी मेयर बन जाता है…
तुम्हें पता है वह ड्रेया, मेलनी और ट्रिनी जैसी कितनी लड़कियों का शोषण करेगा?
जानती हूँ।
सच में?
ट्रिनी की मदद सिर्फ़ तुम कर सकती हो।
तुम और तुम्हारा पॉडकास्ट।
-हम उसे बचकर नहीं जाने दे सकते। -जानती हूँ।
चलो भी।
ठीक है।
लेकिन हमारे ऐसा करने के बाद, मैं उस घर में अकेली जाऊँगी।
-तुम नहीं जा सकतीं। -नहीं।
सुनो, तुम अभी फ़ंडरेज़र पर तो थीं ही।
हम यह जोखिम नहीं उठा सकते कि वह तुम्हें इस पार्टी में भी देख ले।
अगर उसने तुम्हें पहचान लिया या वह समझ गया तुम कौन हो या यह कि तुमने उसका राज़ फ़ाश किया है तो क्या होगा?
इसमें बहुत ख़तरा है।
तुम नहीं जा सकतीं।
तुम सही कह रही हो।
मैं यहीं रहूँगी, क्या पता ऑब्रे दोबारा फ़ोन करे।
ठीक है, मैं…
लाइव प्रसारण शुरू करने से पहले कुछ चीज़ें लिख लूँ।
लाइव - पॉडकास्ट प्रसारित हो रहा है
गुड इवनिंग।
आम तौर पर मैं आप लोगों के सामने पूरी तैयारी करके आती हूँ,
क्योंकि आपका वक़्त बहुत क़ीमती है।
लेकिन आज, कुछ ऐसी ज़रूरत आ पड़ी है कि मैं आपसे लाइव बात कर रही हूँ।
सारे सीज़न, मैं ओकलैंड में अश्वेत लड़कियों के
ग़ायब होने के बारे में आप लोगों को बताती आ रही हूँ,
ख़ास तौर से देह व्यापार से सम्बंधित मामलों के बारे में।
बहुत सावधानी से जाँच करने के बाद,
मुझे लगता है मैंने उनमें से एक का पता लगा लिया है।
मैंने अपनी तरफ़ से मेहनत की
और ओकलैंड पुलिस विभाग के सामने सारे सबूत पेश किए।
लेकिन उनका कहना है इतने सबूत काफ़ी नहीं हैं।
और अभी इसी वक़्त, यह लड़की बहुत बड़े ख़तरे में है जिसे उसकी मर्ज़ी के बिना क़ैद किया हुआ है।
मुझे उसके बाद यह भी जानकारी मिली है
कि एमिली मिल्स भी इसी जगह हो सकती है।
ओकलैंड पुलिस ने इस लड़की को खोजने के बारे में कैमरों के सामने
बहुत बातें की हैं।
क्या वह सब एक दिखावा है?
अपनी मलिन छवि को सुधारने के लिए किए गए खोखले वादे?
ओकलैंड पुलिस के पुरुषों और महिलाओं,
क्या आप इन मासूम लड़कियों को ढूँढने के लिए ज़रूरी क़दम उठाने के लिए तैयार हैं?
क्या आप तैयार हैं?
मेरा नाम पॉपी स्कोविल है और मैं चाहती हूँ कि आप पुनर्विचार करें।
-हे, जान। उठो। -हे भगवान।
-ट्रिनी के बारे में कुछ ख़बर है। -क्या?
देखो, मेरी अभी पॉपी से बात हुई। वह शायद जानती है ट्रिनी कहाँ है।
हे भगवान। चलो, चलते हैं!
सुनो, मैं जाऊँगा। ठीक है? तुम्हें तो बिस्तर से उठना भी नहीं चाहिए।
इस बच्चे को कुछ नहीं होने वाला। जहाँ तुम जाओगे, वहाँ मैं जाऊँगी।
ज़रीना, कुछ पता नहीं वहाँ क्या हालात होंगे।
और इसीलिए हम साथ जाएँगे।
चलो।
भाड़ में जाए।
-सारी टीमों को अंदर ले जाओ। -ठीक है।
चार-चार की टीमें।
दो सामने से, दो किनारों से।
-एमिली मिल्स? एमिली? -एमिली? एमिली मिल्स!
एमिली?
-एमिली मिल्स? -ठीक है।
एमिली मिल्स?
ऊपर जाकर देखो। एमिली मिल्स, क्या तुम अंदर हो?
तुम ठीक हो?
-मुझे डर लग रहा है। -मुझे भी डर लग रहा है।
ट्रिनी?
हैलो?
जो कोई भी दरवाज़े के पीछे है, मैं बता दूँ मैं तुम्हें कोई नुक़सान नहीं पहुँचाऊँगी।
मेरा नाम पॉपी स्कोविल है।
मैं ट्रिनी किलेब्र्यू की दोस्त हूँ। क्या तुम उसे जानती हो?
मैं बता दूँ कि मैं यहाँ तुम्हारे साथ हूँ।
तुम सुरक्षित हो। मैं तुम्हें कोई नुक़सान नहीं पहुँचाऊँगी। बाहर आ जाओ।
मैं तुम्हें जानती हूँ।
मेलनी सैंचेज़ लापता: बृहस्पतिवार, नौ जुलाई, 2020
मेलनी?
मेलनी सैंचेज़?
ओह, बच्चे, हम तुम्हें कब से ढूँढ रहे हैं।
बस किसी को भेज ज़रूर देना।
जल्दी।
-तुम ठीक हो? -पता नहीं।
-ट्रिनी! वह मेरी बेटी है! हटो! -ट्रिनी! नहीं, हटो!
-क्या हो रहा है? -बच्चे!
-ट्रिनी! ट्रिनी, बच्चे! बच्चे। -ट्रिनी!
सब ठीक है।
सब ठीक है, बच्चे। सब ठीक है।
-डैडी, मैंने आपको अंदर जाने से मना किया था। -मुझे जाना पड़ा।
ख़ैर, आप ठीक हैं? क्या हुआ?
मैं ठीक हूँ।
मैंने उन्हें जाते हुए देखा। मैं हाथ पर हाथ रखकर तो नहीं बैठ सकता था।
जानती हूँ।
सब ठीक हो जाएगा। ट्रिनी घर आ जाएगी।
मुझे तुम पर नाज़ है।
बिल्कुल नहीं। नहीं, सवाल ही नहीं उठता!
वे किससे बातें कर रहे हैं?
-पता नहीं। -उसे वहाँ कितने दिन रहना होगा, मिस?
मेरा नाम पेगी है।
यह बाल सुरक्षा संस्थान में तब तक रहेगी जब तक कि आपकी जाँच नहीं हो जाती
-और आप संभावित बाल उपेक्षा आरोप से मुक्त नहीं हो जाते। -क्या?
माफ़ करिएगा। यह इसकी ख़ुद की सुरक्षा के लिए है।
बच्ची?
-मॉम। -यह…
सब ठीक हो जाएगा, बच्चे। ठीक है?
हम तुम्हें जल्दी घर ले आएँगे। ठीक है?
-कोई बात नहीं। कोई बात नहीं, बच्चे। सब ठीक है। -ठीक है?
उप-शीर्षक अनुवादक: पुनीत
अगर आपको या आपकी जानकारी में किसी को मदद की ज़रूरत है,
तो APPLE.COM/HERETOHELP पर जाएँ